ועדת הכנסת, כנסת 20, פרוטוקול מספר 363, 2018-07-02 10:30

מכלוף מיקי זוהר: בוקר טוב.

מכלוף מיקי זוהר: אני מתכבד לפתוח את ישיבת ועדת הכנסת.

מכלוף מיקי זוהר: הנושא הראשון על סדר היום: פניית יושב-ראש ועדת החינוך, התרבות והספורט בדבר טענת נושא חדש בעת הדיון בהצעת חוק החינוך המיוחד חבר הכנסת יוסי יונה, בבקשה.

יוסי יונה: תודה רבה, אדוני היושב-ראש.

יוסי יונה: למעשה, אני רוצה להעלות שתי טענות לשני נושאים חדשים שאני רוצה להציג, ולטענתי, הן מצריכות נקיטת צעדים בהתאם.

יוסי יונה: האחד, בסעיף 6 להצעת החוק, סעיף 7א לחוק העיקרי, נקבע בסיפא כי: "השר בהתייעצות עם נציב שוויון זכויות אנשים עם מוגבלות עם ועדת החינוך, התרבות והספורט של הכנסת רשאי בצו לשנות את התוספת הראשונה ואת התוספת השנייה.

יוסי יונה: זאת אומרת התוספת הראשונה מגדירה את הזכאויות והתוספת השנייה מגדירה את הסל שעומד בהלימה עם הזכאויות הללו.

יוסי יונה: כדי להכניס את הסעיף הזה יש כאן בעצם מתן סמכות לשר, למעשה, כמעט לבטל או לעקר את החוק מעיקרו בלי שהדבר יובא לדיון בוועדת החינוך של הכנסת.

יוסי יונה: אדוני היושב-ראש, אתה לא מקשיב לי.

מכלוף מיקי זוהר: מקשיב לכל מילה.

יוסי יונה: לכן דבר כזה יכול לפגוע באופן אנוש בזכות של הילדים לחינוך מיוחד, אדוני היושב-ראש, מכיוון שבאבחת החלטה של השר אפשר לקצץ באופן מהותי את המשאבים שניתנים לחוק הזה, ולכן לעקר אותו מכל תוכן.

יוסי יונה: במאמר מוסגר אני אגיד שאני מצר על כך שאנחנו לא מקיימים דיון מהותי ומשמעותי, וכאילו עכשיו אני אגיד מה שאני אגיד ואז אנחנו נעשה את ההצבעה - -

מכלוף מיקי זוהר: לא, אנחנו לא נעשה את ההצבעה.

מכלוף מיקי זוהר: אנחנו נשמע את הייעוץ המשפטי.

יוסי יונה: בדיוק.

יוסי יונה: אנחנו צריכים להקשיב בשום שכל ואחר לשכנע.

מכלוף מיקי זוהר: תשכנע בעיקר את הייעוץ המשפטי.

מכלוף מיקי זוהר: הייעוץ המשפטי בעניין הזה הוא פקטור משמעותי.

יוסי יונה: זה הנושא החדש הראשון.

יוסי יונה: הנושא החדש השני – יושב לצדי יושב-ראש ועדת החינוך שמלווה את תהליכי הניסוח של החוק הזה מתחילתו.

יוסי יונה: בסעיף 14 להצעת החוק – תיקון סעיף 1 לחוק – נוסח לדיון שהתקיים ב-28 במאי והוסכם ביום 18 ביוני נכתב - - -נוספת מאוד משמעותית - - - גם היועצת המשפטית לוועדת החינוך: "במוסד חינוך רגיל יפעל צוות רב מקצועי שתפקידיו יהיו: 1.

יוסי יונה: לקבוע את הזכאות של תלמיד מוסד החינוך הרגיל שהוא ילד עם צרכים מיוחדים למענה פרטני וקבוצתי כמפורט בתוספות הראשונה והשנייה לחוק; 2.

יוסי יונה: לתכנן ולהחליט על חלוקת סל השירותים לתלמיד הזכאי למענה פרטני וקבוצתי בלבד וזכאותו נקבעה בצוות הרב מקצועי כמפורט בתוספת הראשונה לחוק".

יוסי יונה: אדוני, בעצם החוק הזה – אני רוצה לסבר את אוזניכם – האם אתה יכול להשליט סדר, אדוני היושב-ראש?

מכלוף מיקי זוהר: כן.

מכלוף מיקי זוהר: אם אפשר שקט.

מכלוף מיקי זוהר: תודה רבה.

יוסי יונה: החוק הזה שהוא רפורמה בתחום של החינוך המיוחד באה להנהיג את האפשרות של ההורים לבחור את המסגרות שבהם ילמדו ילדיהם בחינוך המיוחד.

יעקב מרגי: מה נושא חדש?

יעקב מרגי: נימקת אותו.

יעקב מרגי: זה לא דיון מהותי של הוועדה.

יוסי יונה: אני אומר שהתוספת הזאת גם לא הייתה בחוק המקורי ושנית היא פוגעת במהותו של החוק משום שהיא מונעת מחלק גדול מאוד של ההורים, בסופו של דבר, לבחור את המסגרות של החינוך המיוחד.

יוסי יונה: מדוע?

יוסי יונה: אדוני היושב-ראש, אתה לא מקשיב לי.

יוסי יונה: אנחנו מדברים על מספר גדול של כ-135 אלף תלמידים.

יוסי יונה: אדוני, אנחנו מדברים על מספר גדול של 135 אלף תלמידים; אני חוזר – אדוני, אנחנו מדברים על מספר גדול של 135 אלף תלמידים.

מכלוף מיקי זוהר: אוקיי.

מכלוף מיקי זוהר: את יפה בן דוד אתה רוצה לשמוע?

יוסי יונה: ברור.

יוסי יונה: אבל אתה מנהל - -

מכלוף מיקי זוהר: תשלים משפט.

יוסי יונה: אנחנו מדברים על מספר עצום של תלמידים – כ-135 אלף תלמידים שלפי החוק הקיים לא תהיה להם הזכות לבחור את הזכאות שלהם, את החינוך המיוחד שלהם, משום שוועדת הזכאות לא מאפשרת להם כי הם נחסמים בוועדת זכאות, והם נמצאים עכשיו בתוך בית הספר - -

מכלוף מיקי זוהר: המסר ברור.

יוסי יונה: - - זכאים לחינוך מיוחד ולא יקבלו את הסל הפרטני המגיע להם.

מכלוף מיקי זוהר: תודה.

יוסי יונה: לכן, אדוני, זה גם שינוי מהותי בחוק וגם נושא חדש.

מכלוף מיקי זוהר: תודה, פרופ' יונה.

מכלוף מיקי זוהר: חברתי יפה בן דוד, יושבת-ראש הסתדרות המורים, בבקשה.

מכלוף מיקי זוהר: בקצרה, פרטי, הסבירי ונמקי.

יפה בן דוד: אני רוצה להזכיר איפה היינו לפני כמה חודשים כשעלה הנוסח הראשון של הצעת החוק.

יפה בן דוד: השינויים שהובלנו יחד עם ההורים בוועדת החינוך בראשות הרב מרגי שיפרו מעט את החזקה הנוכחית.

יפה בן דוד: בין היתר הצלחנו להכניס שינויים מהותיים; סל תקציבי שעובר עם הילד, דחיית הרפורמה לשנת תשפ"א ופיילוט בשנת תש"פ.

יפה בן דוד: בנושא הכשרת המורים המדינה התחייבה כי רק מורים שעברו הכשרה יוכלו לקלוט תלמידי שילוב.

יפה בן דוד: זה ברור לכולם – בלי לשתף את המורים לא תהיה רפורמה.

מכלוף מיקי זוהר: אני רוצה לומר כך - -

יעקב מרגי: הנה, יושבת-ראש הסתדרות אמרה: בלי שיתוף המורים לא תהיה רפורמה.

מכלוף מיקי זוהר: משרד החינוך פה?

מכלוף מיקי זוהר: נמצא בחדר?

מכלוף מיקי זוהר: אז משרד החינוך לא פה?

יעקב מרגי: הייעוץ המשפטי של הוועדה נמצא פה.

מכלוף מיקי זוהר: אז אני מעביר מסר באמצעות יושב-ראש הוועדה ובאמצעות החברים פה סביב השולחן למשרד החינוך: אנחנו דורשים שהנושא יהיה יחד עם הסתדרות המורים ובהסכמה איתם.

מכלוף מיקי זוהר: אם לא אפשר יהיה לעצור את התהליך בדרך אחרת, ואם צריך נעצור את התהליך בדרך אחרת - -

יעקב מרגי: אי אפשר ליישם אותה בלי המורים.

מכלוף מיקי זוהר: אני יודע שבלי המורים אי אפשר לשתף פעולה.

מכלוף מיקי זוהר: אני באמת רוצה לומר לשבחו של יושב-ראש ועדת החינוך חבר הכנסת יעקב מרגי שדיברר איתו בנושא כמה פעמים ואמר לי מפורשות שהוא ידאג למורים וישמור על הצרכים של המורים בתהליך הזה.

מכלוף מיקי זוהר: אני סמוך ובטוח שכך יהיה.

מכלוף מיקי זוהר: עכשיו היועץ המשפטי יוכל להסביר לי מה עמדתו.

יפה בן דוד: אני רק רוצה לומר שצריך להכשיר את עובדי ההוראה להכין את המערכת ולתגמל אותם.

יפה בן דוד: צריך גם לשמור על מספר תלמידים נמוך בכל כיתה משלבת.

מכלוף מיקי זוהר: בסדר גמור.

מכלוף מיקי זוהר: תודה.

מכלוף מיקי זוהר: היועץ המשפטי, בבקשה.

דן מרזוק: נמצאת פה היועצת המשפטית של ועדת החינוך, התרבות והספורט.

דן מרזוק: אני מציע שהיא תתייחס.

מכלוף מיקי זוהר: בבקשה, גברתי, האם טענת נושא חדש היא סבירה בעינייך או שמא איננה?

מרב ישראלי: למיטב הבנתי המשפטית, אין כאן נושא חדש.

מרב ישראלי: יש פה שני עניינים, ואני מזכירה שאנחנו לא נמצאים בדיון מהותי על החוק, אלא אך ורק האם הנושא נמצא במסגרת הכללית של הצעת החוק שנדונה בוועדת החינוך.

יוסי יונה: מבחינתו של היושב-ראש לא יהיה דיון מהותי שבו אנחנו מנסים לשכנע את חברות וחברי הכנסת.

מכלוף מיקי זוהר: פה זה לא דיון מהותי.

מכלוף מיקי זוהר: פה זה דיון טכני.

יוסי יונה: ברור - - -

מכלוף מיקי זוהר: גברתי, אני שואל מבחינה משפטית – זה נושא חדש או לא נושא חדש?

מרב ישראלי: לדעתי, זה לא נושא חדש.

מכלוף מיקי זוהר: אוקיי.

מכלוף מיקי זוהר: אנחנו עוברים להצבעה.

מכלוף מיקי זוהר: מי בעד טענת נושא חדש?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד טענת נושא חדש – מיעוט

מכלוף מיקי זוהר: נמנעים – אין

מכלוף מיקי זוהר: ההחלטה לטענת נושא חדש נדחתה.

מכלוף מיקי זוהר: ההצבעה היא שזה לא טענת נושא חדש.

מכלוף מיקי זוהר: 2.

מכלוף מיקי זוהר: פניית יושב ראש ועדת החוקה, חוק ומשפט בדבר טענת נושא חדש בעת הדיון בהצעת חוק סדר הדין הפלילי (תיקון מס' 84) (שינוי פרטי ההודעה על סגירת תיק לעניין עילת הסגירה), התשע"ח-2018 (פ/1604/20).

מכלוף מיקי זוהר: פניית יושב-ראש ועדת החוקה, חוק ומשפט בדבר טענת נושא חדש בעת הדיון בהצעת חוק סדר הדין הפלילי (שינוי פרטי ההודעה על סגירת תיק לעניין עילת הסגירה).

מכלוף מיקי זוהר: מי יטען טענת נושא חדש מוועדת חוקה?

מכלוף מיקי זוהר: הם לא פה?

דן מרזוק: היה פה היועץ המשפטי של ועדת החוקה.

דן מרזוק: אני מציע שהוא יפיץ את הטענה.

מכלוף מיקי זוהר: היועץ המשפטי של ועדת חוקה, בבקשה – טענת נושא חדש.

מוסי רז: המליצה.

מכלוף מיקי זוהר: אתה טענת נושא חדש בוועדת חוקה?

מוסי רז: - - - חברי הכנסת מיקי לוי ומיכל רוזין.

מכלוף מיקי זוהר: אז מותר לי לשמוע בשם חבר כנסת אחר?

מכלוף מיקי זוהר: בבקשה.

מוסי רז: מדובר כאן על תוספת שמשנה משמעותית את ההיגיון של החוק כי בעצם קודם הייתה אפשרות לנפגע לקבל את ההסברים או את עילת הסגירה רק עם הגעה פיזית למשטרה, וכאן נוספו עוד אפשרויות שאינן הגעה פיזית למשטרה.

מוסי רז: זה משנה את המשמעות של רעיון החוק ולכן זה נושא חדש.

פנינה תמנו: אני רוצה להצטרף אליך, ולומר שגם - - - להגיב על זה, ואני איתך עם מה שאמרת.

מכלוף מיקי זוהר: היועץ המשפטי, בבקשה.

גור בליי: למיטב הבנתי המשפטית, אני לא חושב שיש פה נושא חדש.

גור בליי: בהכנה לקריאה ראשונה דובר על כך שהחשוד יוכל לברר את עילת הסגירה באמצעות פנייה באחת הדרכים שפורטו בהודעה שהוא יקבל, ובמהלך הדיון הובהר שהוא יוכל לקבל את זה בכל תחנות המשטרה ובנוסף יהיו לו דרכים נוספות.

גור בליי: לכן אין פה נושא חדש, זה לא - - - הצעת החוק כפי שאושרה בקריאה הראשונה.

מכלוף מיקי זוהר: מי בעד טענת נושא חדש?

מכלוף מיקי זוהר: מי נגד?

מכלוף מיקי זוהר: בעד – מיעוט

מכלוף מיקי זוהר: נמנעים – אין

מכלוף מיקי זוהר: טענת נושא חדש נדחתה.

מכלוף מיקי זוהר: 3.

מכלוף מיקי זוהר: החלטה בדבר דיווח שרים לוועדות הכנסת בהתאם לסעיף 123(ז)(2) לתקנון הכנסת – דיווח השרה לשוויון חברתי

מכלוף מיקי זוהר: סעיף ג' – החלטה בדבר דיווח שרים לוועדות הכנסת בהתאם לסעיף 123 לתקנות הכנסת – דיווח השר לשוויון חברתי.

מכלוף מיקי זוהר: עדכון: דיברתי עם השרה כפי שהתחייבתי בדיון הקודם.

מכלוף מיקי זוהר: אמרתי לה, מדוע את לא הולכת לדווח בוועדה למעמד האישה.

מכלוף מיקי זוהר: היא אמרה לי בבירור: אני מדווחת לכנסת על בסיס קבוע בוועדת העבודה והרווחה בהתאם למה שנקבע בתחילת הקדנציה שהדיווח שלי כשרה מתבצע לוועדת העבודה והרווחה.

מכלוף מיקי זוהר: מדוע הוא מתבצע לוועדת העבודה והרווחה?

מכלוף מיקי זוהר: מאחר שזאת ועדה רחבה שעוסקת בהרבה סוגיות, ויש לה קורלציה הכי גדולה בין המשרד שלה כשרה כי המשרד שלה מאוד רחב לבין הוועדה.

מכלוף מיקי זוהר: יש קשר בין המשרד שלה לבין העניין הזה.

מכלוף מיקי זוהר: לכן היא אמרה שהיא מגיעה לדווח בוועדה אחת, ואצלך היא אמרה שהיא יותר מתשמח לבוא לדווח ובלבד שתזמיני אותה בצורה מסודרת באמצעות הלשכה שלה, והיא תיענה לבקשתך.

מכלוף מיקי זוהר: אבל לחייב אותה להגיע לדווח – מספיקה לה ועדה אחת בכנסת לעשות את זה, והיא לא רוצה לעשות את זה בוועדה נוספת.

אחמד טיבי: היא לא רוצה לחייב אותה.

אחמד טיבי: היא רוצה לבקש ממנה.

מכלוף מיקי זוהר: אז זאת פנייה לשרה.

עאידה תומא סלימאן: היושב-ראש, קודם כול אני רוצה לשים את הדברים במקומם.

עאידה תומא סלימאן: היושב-ראש בעצמו הוא שביקש שינוי התקנון.

עאידה תומא סלימאן: מן הראוי להזכיר את זה.

עאידה תומא סלימאן: להעביר את זה כאילו זאת בקשה שלי רק זה לא ראוי.

עאידה תומא סלימאן: שנית, היום מתקיימים הדיווחים שהוכרז עליהם.

עאידה תומא סלימאן: כל ועדות הכנסת חוץ מהוועדה שלי שבעצם יש משרד שמטפל בנושאים של השרה – כולם מקבלים דיווחים חוץ מהוועדה הזאת.

עאידה תומא סלימאן: מעניין מאוד.

אחמד טיבי: יש הסבר?

אחמד טיבי: מישהו יכול לדעת למה?

אחמד טיבי: מה יכולה להיות הסיבה?

עאידה תומא סלימאן: באמת מעניין.

עאידה תומא סלימאן: מאוד מעניין.

עאידה תומא סלימאן: מעניין למה.

עאידה תומא סלימאן: דבר שני הפעם האחרונה שהשרה הגיעה אליי לוועדה היה בדצמבר 2016, כלומר לפני שנה וחצי.

עאידה תומא סלימאן: הוועדה שלי מנסה להזמין את השרה, כולל לאירוע 8 במרס וכולל לאירוע היום הבינלאומי למאבק באלימות, ובכל זאת יש התעלמות ואי הגעה מטעם השרה.

עאידה תומא סלימאן: זה לא עניין שלי אישית או של השרה.

עאידה תומא סלימאן: יש ועדת כנסת שאחד התפקידים שלה לקיים בקרה על עבודת משרדי הממשלה.

עאידה תומא סלימאן: זה לא נכון שאין ממשק כל כך גדול.

עאידה תומא סלימאן: יש הרשות לקידום מעמד האישה שיושבת במשרד לשוויון חברתי.

עאידה תומא סלימאן: לפי חוק הרשות לקידום מעמד האישה, הרשות חייבת לדווח לוועדה לקידום מעמד האישה.

עאידה תומא סלימאן: יש החוק של 6ג(א) שמדבר על ייצוג נשים.

עאידה תומא סלימאן: הדיווח צריך להתקיים מטעם המשרד האחראי לוועדה.

עאידה תומא סלימאן: דבר שלישי, במשרד של השרה חוץ מהרשות לקידום מעמד האישה יושבת הרשות לקידום כלכלי של האוכלוסייה הערבית שעוסקת בכל עניין תעסוקת נשים ערביות בתוכניות לקידום תעסוקת נשים ערביות.

עאידה תומא סלימאן: השרה החליטה עם הרשות להקים ועדה שתטפל בכל נושא ההטרדות המיניות ולקדם סדרת חוגים ותכניות.

עאידה תומא סלימאן: בכל הנושאים האלה ועדת העבודה והרווחה תדון, תרד לעומק, תבין את הפרטים של הנושאים האלה?

עאידה תומא סלימאן: או שזאת התחמקות מדיווח?

עאידה תומא סלימאן: הגיע הזמן להגיד את הדברים במקומם.

עאידה תומא סלימאן: קודם כול זה מריח לא טוב שרק הוועדה שלי לא מקבלת דיווח משום משרד – והמבין יבין, אני לא יודעת למה זה קורה - -

מכלוף מיקי זוהר: אני רוצה רגע להגיד משפט.

מכלוף מיקי זוהר: קודם כול צריכים להבין שהוועדה שלך עוסקת בנושא מאוד ספציפי - -

עאידה תומא סלימאן: זה לא נכון.

עאידה תומא סלימאן: הוועדה שלי דנה בנושאים שקשורים ל-52% מאוכלוסיית אזרחי מדינת ישראל לרוחב.

מכלוף מיקי זוהר: זה לא קשור.

מכלוף מיקי זוהר: היא עוסקת בנושא מעמד האישה.

מכלוף מיקי זוהר: הנושא צריך להיות קשור למעמד האישה.

מכלוף מיקי זוהר: אין היום משרד ממשלתי שקוראים לו "המשרד למעמד האישה".

מכלוף מיקי זוהר: חלק מהעניין של השרה גילה גמליאל הוא שוויון מגדרי, ולכן היא עוסקת בסוגיות רחבות גם למשל בנושא קשישים.

עאידה תומא סלימאן: בסדר, אז היא לא תדבר על הקשישים אצלי.

עאידה תומא סלימאן: מה הבעיה?

מכלוף מיקי זוהר: אי אפשר לומר שהמשרד שלה עוסק אך ורק בנושא מעמד האישה.

עאידה תומא סלימאן: אני לא אמרתי את זה.

מכלוף מיקי זוהר: לכן היא לא יכולה לדווח רק לוועדה שלך.

מכלוף מיקי זוהר: היא חייבת לדווח לוועדה רחבה.

עאידה תומא סלימאן: היושב-ראש, אני לא אמרתי את זה.

עאידה תומא סלימאן: הוועדה שלי דנה בנושאים מאוד רחבים שקשורים ל-52% מאוכלוסיית מדינת ישראל.

עאידה תומא סלימאן: מדברים שם על חינוך נשים, על תעסוקת נשים, על חוקים, על הטרדה מינית - -

מכלוף מיקי זוהר: אז אני אומר – תזמיני אותה, היא תבוא.

פנינה תמנו: - - - לקחת את הוועדה הזאת ולזלזל בה.

פנינה תמנו: אל תזלזלו בנו הנשים.

מכלוף מיקי זוהר: חס וחלילה.

עאידה תומא סלימאן: מסר מאוד ברור יוצא מוועדת הכנסת או מהכנסת לנשים במדינת ישראל: אתן לא חשובות מספיק.

מכלוף מיקי זוהר: זה לא נכון.

מכלוף מיקי זוהר: זה לא נאמר פה - -

עאידה תומא סלימאן: לא חשובות - -

מכלוף מיקי זוהר: - - אם את לוקחת לי את אשתי אז אני לא שווה כלום.

עאידה תומא סלימאן: איך הגדרת את זה?

עאידה תומא סלימאן: זה נושא מאוד ספציפי.

פנינה תמנו: הם רוצים להפוך אותנו לנושא וולונטרי.

עאידה תומא סלימאן: זה המסר שיוצא: אתן הנשים במדינת ישראל נושא מאוד ספציפי שאפילו לא צריך להטריח שר להגיע לדווח.

מכלוף מיקי זוהר: תזמיני אותה – היא תבוא.

עאידה תומא סלימאן: זה ממש לא נראה ולא נשמע נכון.

עאידה תומא סלימאן: איזה מסר משדרים?

אחמד טיבי: האם מישהו סביר בוועדה הזאת מתנגד שהשרה תבוא לתת דיווח?

אחמד טיבי: לא נראה לי.

יהודה גליק: גם השרה אמרה שהיא לא מתנגדת.

יהודה גליק: אם היא תוזמן היא תבוא.

עאידה תומא סלימאן: אבל היא הוזמנה כמה פעמים ולא נענתה.

יהודה גליק: - - -

עאידה תומא סלימאן: לא, לא, לא.

מכלוף מיקי זוהר: חבר הכנסת חסון רוצה לומר משהו.

מכלוף מיקי זוהר: הוא רוצה לחזק את דברייך.

עאידה תומא סלימאן: אני רוצה להגיד משפט אחד: אני לא מבקשת כמו כל פעם שהשרים בסידור מסוים עם היושב-ראש מוזמנים ומגיעים או לא.

עאידה תומא סלימאן: יש שני ימים שהכנסת ראתה חשיבות רבה לקבוע אותם כימים שהשרים מתייצבים ומדווחים על פעילות המשרד.

עאידה תומא סלימאן: לדעתי, זה אינטרס של כל אחד להגיע באותו יום.

יהודה גליק: יש פה נציגת שרה.

יהודה גליק: בואו נשמע אותו.

עאידה תומא סלימאן: אז אני אומרת לך, תכף נשמע אותו.

מכלוף מיקי זוהר: חבר הכנסת חסון, בבקשה.

עאידה תומא סלימאן: אני רק רוצה להגיד שזה לא בהזמנה, אלא בעניין אותו יום של חובת הדיווח.

מכלוף מיקי זוהר: כן, חבר הכנסת חסון.

יואל חסון: אדוני, היושב-ראש, קודם כול אני חייב לומר שאני לא מזלזל בנושא אבל אני מוחה על כך שבגלל ההתעקשות של השרה ועדת הכנסת כבר שני דיונים מתעסקת בעניין הזה, הולכת סחור-סחור - -

מכלוף מיקי זוהר: מתוך כבוד לעניין.

מכלוף מיקי זוהר: יכולתי גם לא לערוך דיון אחד.

מכלוף מיקי זוהר: אבל ערכתי מתוך כבוד לנושא.

יואל חסון: תן לי לסיים, אדוני.

יואל חסון: במקום פשוט מההתחלה לקבל את ההחלטה הבריאה וההגיונית שהתבקשה כבר בישיבה הקודמת פשוט להעביר החלטה שמחייבת את השרה להגיע.

יואל חסון: אנחנו מפקחים על הממשלה - -

מכלוף מיקי זוהר: הייתה לי שיחה בעניין.

מכלוף מיקי זוהר: היא אמרה שהיא תבוא בשמחה אם יזמינו אותה.

יואל חסון: אבל היא לא עושה לנו טובה.

יואל חסון: זה מה שהסברתי.

מכלוף מיקי זוהר: היא מדווחת לפי חוק לוועדת העבודה והרווחה.

יואל חסון: אבל תן לי לסיים.

יואל חסון: אל תפריע לי.

יואל חסון: אתה מפריע לי.

מכלוף מיקי זוהר: אז אל תגיד דברים סתם.

מכלוף מיקי זוהר: אז תדייק.

יואל חסון: אני רוצה להגיד שאין לי טענה אישית כלפי השרה גמליאל שהיא אחת השרות החרוצות והמוכשרות בממשלה הזאת.

יואל חסון: באמת – אני אומר את זה אמיתי.

יואל חסון: אבל יש לי כאן טענה בעניין העקרוני שאנחנו כאן מנהלים שיחות של טובות עם שרים – תעשה טובה תגיע לכאן, תעשה טובה תגיע לשם.

יואל חסון: כל זה קורה היום שהכנסת מתהדרת בזה שזה היום הגדול של הפיקוח על הממשלה והקמת יחידת כת"ף וכל הדברים האלה.

יואל חסון: אז דווקא ביום כזה של השקת יחידת כת"ף של פיקוח על הממשלה – דווקא פה צריכה להתקבל החלטה מהסוג הזה שמבהירה את סמכותה של הכנסת.

יואל חסון: אדוני היושב-ראש, אתה חבר כנסת לפני שאתה חבר קואליציה ולפני שאתה משרת את הממשלה.

יואל חסון: אתה אמור לייצג את מה שנכון לכנסת ולחזק את הפיקוח על הממשלה.

מכלוף מיקי זוהר: חברת הכנסת תמנו שאטה, בבקשה.

פנינה תמנו: אני חושבת שיש חשיבות באיזה יום השרה מגיעה ומדווחת, ולכן צריך לבדוק אם צריך שינוי תקנוני.

פנינה תמנו: כי אם כולנו מסכימים על החשיבות של הוועדה והנושא אני לא מצליחה להבין אם יש פה בכלל התנגדויות.

פנינה תמנו: אבל חשוב שזה יהיה ביום שהשרים אמורים לדווח על פעילות המשרדים שלהם ולראות אם אנחנו צריכים לעשות שינוי בתקנון.

מכלוף מיקי זוהר: חברת הכנסת קארין אלהרר, בבקשה.

קארין אלהרר: תודה, אדוני היושב-ראש, קצת התבלבלו כאן היוצרות.

קארין אלהרר: התפקיד של הכנסת הוא לפקח על עבודת הממשלה.

קארין אלהרר: אם שרה נקראת לכנסת ולא מגיעה ולא מאפשרת לכנסת לעשות את עבודתה - -

מכלוף מיקי זוהר: היא נקראה?

קארין אלהרר: היא נקראה.

מכלוף מיקי זוהר: מתי?

קארין אלהרר: מספר רב של פעמים, והיא לא מגיעה.

מכלוף מיקי זוהר: נציגי המשרד שלה מגיעים?

קארין אלהרר: מה זה נציגי המשרד?

קארין אלהרר: אדוני, עם כל הכבוד - -

מכלוף מיקי זוהר: היא באופן אישי לא חייבת לבוא.

עאידה תומא סלימאן: היום יש יום פיקוח או לא?

מכלוף מיקי זוהר: יש.

דרור עופר: אדוני היושב-ראש, אני אשמח להתייחס לנושא.

מכלוף מיקי זוהר: תכף אתה תדבר.

קארין אלהרר: זה לא עניין פרטי ולא אישי.

קארין אלהרר: יש יחידה שאני חושבת שצריך לברך גם את יושב-ראש הכנסת וגם את יחידת כת"ף על כך שמקיימים בצורה מסודרת יום כזה.

קארין אלהרר: זה לא עניין של טובות אישיות ולא אמור להיות עניין של הסכמות.

קארין אלהרר: זה עניין שאם קוראים לשרה – היא מגיעה, נקודה.

קארין אלהרר: תודה.

קארין אלהרר: היית מה זה קשוב, מיקי.

מכלוף מיקי זוהר: את רוצה שאני אחזור על הדברים שאמרת?

פנינה תמנו: זה הקטע הכי שקט שהיה פה בוועדה.

מכלוף מיקי זוהר: כן, בבקשה.

דרור עופר: אני אשמח, ברשותכם, לסבר את האוזן לחברי הכנסת פה.

דרור עופר: השרה מקפידה מדי מושב להגיע למרבית ועדות הכנסת.

דרור עופר: רק במושב האחרון היא הייתה בוועדת הכספים, בוועדת המדע והטכנולוגיה ובוועדת הבריאות.

דרור עופר: היום היא נמצאת בוועדת העבודה והרווחה.

דרור עופר: חשוב לי רק להגיד כמה דברים: קודם כול מתוקף החלטת ממשלה המשרד שלנו אמון על מגוון רחב מאוד של נושאים, החל מנושאים של טכנולוגיה ובריאות ונושא של אזרחים ותיקים ונושא מעמד האישה.

דרור עופר: הוועדה שלך – וחשוב להגיד את זה גם פה – מנכ"לית הרשות לקידום מעמד האישה אווה מג'יבוש, מתחילת תפקידה לפני חצי שנה הופיעה אצלך בוועדה כבר 3 פעמים.

עאידה תומא סלימאן: לא הופיעה 3 פעמים.

עאידה תומא סלימאן: הבריזה בפעם האחרונה למרות שהדיון נדחה חודש שלם כדי להתאים ללו"ז שלה ונקבע איתה מועד, והיא לא הגיעה.

דרור עופר: אני שוחחתי איתה לפני כן וזה מה שהיא אמרה לי.

עאידה תומא סלימאן: אז אני מתקנת אותך.

דרור עופר: היא מקפידה לשלוח נציגים כל הזמן - -

עאידה תומא סלימאן: אנחנו לא מדברים על נציגים.

עאידה תומא סלימאן: טבעי שהשרה רואה חשיבות להגיע לוועדת טכנולוגיה ולוועדת הכספים ולוועדה לקידום מעמד האישה לא - - - אלא אם היא רואה אותה ככה.

עאידה תומא סלימאן: כנראה השרה לא רואה חשיבות.

פנינה תמנו: האם יש התנגדות עקרונית להגיע לוועדה?

דרור עופר: לא.

יהודה גליק: תגיד שאתה מוכן להתחייב שבמהלך מושב הכנסת - -

עאידה תומא סלימאן: לא, לא, חבר הכנסת, לא מבקשים סולחה פה.

עאידה תומא סלימאן: אנחנו מדברים על ועדה שצריכה לקיים - - -

דרור עופר: חבר הכנסת סלימאן, השרה תגיע לוועדה שלך.

עאידה תומא סלימאן: - - -

פנינה תמנו: שאלה לי אליך, דרור, נציגה של השרה, האם עקרונית אתם מתנגדים?

דרור עופר: התשובה היא לא.

עאידה תומא סלימאן: מה הבעיה להגיע באותו יום?

דרור עופר: השרה שוחחה הבוקר עם יושב-ראש הוועדה והיא אמרה לו שהיא תגיע לוועדה לקידום מעמד האישה בכנסת.

דרור עופר: נקודה.

עאידה תומא סלימאן: לא.

עאידה תומא סלימאן: אני כבר שנה וחצי מנסה להביא אותה.

עאידה תומא סלימאן: תפסיק להעמיד פנים.

עאידה תומא סלימאן: אתה יודע טוב מאוד שאתה מעמיד פנים עכשיו.

דרור עופר: אחרי הדיון נקבע תאריך, והשרה תגיע לדיון.

עאידה תומא סלימאן: שנה וחצי השרה לא - - -

יהודה גליק: הנה, הוא אומר שהוא מוכן לקבוע תאריך.

עאידה תומא סלימאן: - - - הזמנה.

עאידה תומא סלימאן: שלא ייתמם.

אחמד טיבי: זה מזכיר לי את המשפט שממשלת ישראל רוצה שלום.

אחמד טיבי: נתניהו רוצה - - -

דרור עופר: חבר הכנסת טיבי, אני אומר שאחרי הדיון פה - -

יהודה גליק: ד"ר טיבי, מי שמדבר.

יהודה גליק: אתם ממש רוצים שלום.

פנינה תמנו: אבל יש פה סוג של היתממות.

פנינה תמנו: היא אומרת ששנה וחצי כף רגלה - - -

יהודה גליק: אז, הנה, הוא אומר שיקבעו תאריך.

עאידה תומא סלימאן: אפילו לא לאירוע 8 במאי.

יהודה גליק: הוא אומר שתשבו ותקבעו תאריך.

יהודה גליק: מה הסיפור?

מכלוף מיקי זוהר: חברים, אני מבקש לסכם את הדיון.

מכלוף מיקי זוהר: אפשר שקט?

יהודה גליק: אני רוצה להגיד משהו.

מכלוף מיקי זוהר: בבקשה.

יהודה גליק: כמי שהשתתף לא פעם ולא פעם בדיונים בוועדה של חברת הכנסת עאידה שזאת ועדה רצינית וחשובה, והיא גם מנהלת אותה ביושר רב ובמקצועיות רבה.

מכלוף מיקי זוהר: רק חשוב להזמין לשם קצת יותר חיילות.

עאידה תומא סלימאן: אתה יודע כמה דיונים היו בעניין החיילות?

מכלוף מיקי זוהר: כמה?

עאידה תומא סלימאן: אתה יודע?

עאידה תומא סלימאן: אז למה אתה זורק משפטים סתם?

מכלוף מיקי זוהר: כמה חיילות היו אצלך בדיון?

עאידה תומא סלימאן: היו שישה דיונים שהוקדשו - -

מכלוף מיקי זוהר: כמה חיילות הופיעו?

עאידה תומא סלימאן: מה זאת אומרת?

עאידה תומא סלימאן: מה, אני עכשיו במשפט?

עאידה תומא סלימאן: "כמה חיילות הגיעו?".

יהודה גליק: - - -

מכלוף מיקי זוהר: למה לא? כמה חיילות?

מכלוף מיקי זוהר: חשוב.

עאידה תומא סלימאן: - - -

מכלוף מיקי זוהר: חשוב שתהיי שוויונית עד הסוף.

יהודה גליק: דבר שני, גם השרה גילה גמליאל היא שרה מאוד חרוצה.

יהודה גליק: אפילו יעיד על כך - -

מכלוף מיקי זוהר: נראה לי שאכלת הבוקר ארוחת בוקר.

מכלוף מיקי זוהר: אני רואה שאתה במצב-רוח.

יהודה גליק: - - ולכן אומר פה הנציג שלה שהיא מעוניינת לבוא.

יהודה גליק: הוא אומר, בוא נקבע עכשיו תאריך, אז אין שום סיבה שהוועדה תכפה - -

פנינה תמנו: חבר הכנסת גליק, דבריו של דרור - - - ונראה שיש רצון טוב, אבל הבעיה היא זה מה שקורה בפועל.

מכלוף מיקי זוהר: אפשר לסיים את הדיון?

פנינה תמנו: רק שנייה.

מכלוף מיקי זוהר: לא, זהו, אין לי זמן.

מכלוף מיקי זוהר: יש עוד נושאים על סדר היום.

פנינה תמנו: אבל רק התחלנו את היום.

מכלוף מיקי זוהר: אז אני רוצה לומר כך: לאחר ששקלתי את הדברים ושמעתי היטב את הדברים - -

אחמד טיבי: זה צריך להיות הודעה דרמטית.

מכלוף מיקי זוהר: - - בשני דיונים בנושא מתוך כבוד לנושא ומתוך הבנה שהנושא הזה חשוב.

מכלוף מיקי זוהר: חברי הכנסת רוצים לקבל הכרה בוועדות שלהם זה דבר חשוב מאוד.

מכלוף מיקי זוהר: זאת הוועדה בין הכי חשוב בכנסת - -

יואל חסון: מה זה הכרה?

יואל חסון: אתה מדבר כאילו היא מבקשת איזו טובה.

מכלוף מיקי זוהר: יואל, די עם הפופוליזם עכשיו.

מכלוף מיקי זוהר: אין לי כוח לזה.

עאידה תומא סלימאן: זה מה שביקש היושב-ראש.

מכלוף מיקי זוהר: עזוב את הפופוליזם עכשיו בצד רגע.

מכלוף מיקי זוהר: תנסה, תשתדל להתעלות על עצמך ולשים - -

יואל חסון: זה לא עסק פרטי - -

מכלוף מיקי זוהר: - - את הפופוליזם בצד.

עאידה תומא סלימאן: היום אני נמצאת, מחר לא אהיה.

יואל חסון: מה שאמרת על החיילות זה לא היה פופוליזם, נכון?

מכלוף מיקי זוהר: שאלתי שאלה.

עאידה תומא סלימאן: לא, זה היה ענייני מאוד.

מכלוף מיקי זוהר: אני יודע שחיילים לא מעניינים אותך, אבל אותי הם כן מעניינים.

מכלוף מיקי זוהר: אתה רוצה פופוליזם, יואל?

מכלוף מיקי זוהר: אתה יודע, אני יכול ללכת איתך עם זה לאיפה שאתה רוצה.

יואל חסון: תמשיך, תמשיך.

מכלוף מיקי זוהר: אז תן לי לסיים.

יואל חסון: - - - מאוד גבוהות.

מכלוף מיקי זוהר: אני מכיר את זה.

מכלוף מיקי זוהר: למדתי את זה.

יואל חסון: תמשיך, תמשיך.

יואל חסון: זה לא עסק פרטי של הוועדה.

מכלוף מיקי זוהר: לכן אני מבין וגם ערכתי דיונים בנושא.

מכלוף מיקי זוהר: אחרי שדיברתי עם השרה והבנתי שהיא מדווחת על בסיס קבוע בוועדת העבודה והרווחה, והיא הבטיחה להגיע לדיון שלך במקרה שתזמיני אותה פר-נושא- -

יהודה גליק: הוא אומר שתקבעי היום תאריך.

מכלוף מיקי זוהר: - - מבחינתי זה מספק.

מכלוף מיקי זוהר: את לא תוכלי לחייב את השרה.

מכלוף מיקי זוהר: נקודה.

מכלוף מיקי זוהר: תודה רבה, הנושא הבא.

עאידה תומא סלימאן: אני לא רוצה לחייב אני את השרה.

עאידה תומא סלימאן: חשבתי שהכנסת יודעת מה העבודה שלה, והיא תחייב - -

מכלוף מיקי זוהר: סעיף ד'.

מכלוף מיקי זוהר: אני עובר נושא.

יואל חסון: אדוני היושב-ראש, אתה צריך להתבייש.

עאידה תומא סלימאן: - - -

מכלוף מיקי זוהר: קורא אותך, יואל, לסדר פעם ראשונה - -

יואל חסון: - - -

מכלוף מיקי זוהר: - - קורא אותך, עאידה, לסדר פעם ראשונה.

מכלוף מיקי זוהר: אני רוצה להמשיך את הדיון.

עאידה תומא סלימאן: - - -

יואל חסון: - - -

מכלוף מיקי זוהר: קורא לך, יואל, לסדר פעם שנייה.

יואל חסון: אתה לא מתבייש?

מכלוף מיקי זוהר: קורא לך, יואל, פעם שלישית.

מכלוף מיקי זוהר: נא לצאת מהאולם.

מכלוף מיקי זוהר: אני רוצה לסיים את הדיון.

מכלוף מיקי זוהר: אני רוצה להמשיך לעבוד.

יואל חסון: מה זה הדבר הזה?

יואל חסון: אבל - - -

מכלוף מיקי זוהר: אני רוצה להמשיך את הדיון.

מכלוף מיקי זוהר: סעיף ד' – קביעת ועדה לדיון בהצעת חוק הבאות:

מכלוף מיקי זוהר: הצעת חוק בתי הדין הדתיים הדרוזיים (תיקון – כשירות קאדים) - -

פנינה תמנו: מה, אנחנו בדמוקרטיה או ב - -

עאידה תומא סלימאן: לא - - -

מכלוף מיקי זוהר: - - התשע"ז-2017 של חבר הכנסת חמד עמאר.

יהודה גליק: הוא מוכן לשבת איתך ולקבוע תאריך.

עאידה תומא סלימאן: לא.

עאידה תומא סלימאן: אני לא רוצה לשבת איתו.

פנינה תמנו: - - -

עאידה תומא סלימאן: תפסיקו להיתמם.

יהודה גליק: אבל הוא רוצה לשבת איתך.

מכלוף מיקי זוהר: חברת הכנסת תומא סלימאן, אני קורא לך לסדר בפעם השנייה.

עאידה תומא סלימאן: - - - יש לה סמכות לעשות ועדה - - -

יואל חסון: אתה לא יכול - - -

דרור עופר: חברת הכנסת תומא סלימאן, בואי נקבע תאריך.

יואל חסון: - - -

עאידה תומא סלימאן: - - -

מכלוף מיקי זוהר: חברת הכנסת תומא סלימאן, את מפריעה לי.

יואל חסון: אתה לא תסכם דיון - - -

מכלוף מיקי זוהר: אתה צריך לצאת מהאולם.

יואל חסון: יש הצבעה.

מכלוף מיקי זוהר: צא החוצה, בבקשה.

יואל חסון: צריך להצביע.

מכלוף מיקי זוהר: אין הצבעה עכשיו.

עאידה תומא סלימאן: את האמת, אם ככה מנהלים את הדיונים בוועדת הכנסת - -

יהודה גליק: אבל שבי איתו עכשיו לקבוע תאריך.

עאידה תומא סלימאן: אני לא אשב עם אף אחד.

עאידה תומא סלימאן: או שאתם חברי כנסת מגנים על - - -

מכלוף מיקי זוהר: אני רוצה להמשיך.

עאידה תומא סלימאן: - - או שאתם רק חברי קואליציה.

עאידה תומא סלימאן: זאת בושה- -

יהודה גליק: את רוצה לקבוע תאריך או לא?

עאידה תומא סלימאן: - - - הוצאתם - - - במדינת ישראל - - - אתם לא חשובות.

מכלוף מיקי זוהר: בתי הדין הרבניים במדינת ישראל.

מכלוף מיקי זוהר: המציע, אפשר לשמוע מה עמדתך?

עאידה תומא סלימאן: - - - טוב מאוד לדעת - - -

אברהם נגוסה: - - -

קריאות: - - - 4.

קריאות: קביעת ועדה לדיון בהצעות החוק הבאות: א.

קריאות: הצעת חוק בתי הדין הדתיים הדרוזיים (תיקון - כשירות קאדים), התשע"ז-2017 ב.

קריאות: הצעת חוק הכשרות המשפטית והאפוטרופסות (תיקון - שינוי חזקת הגיל הרך), התשע"ח-2018

מכלוף מיקי זוהר: אני עובר לנושא הבא: קביעת ועדה לדיון בהצעות החוק: בתי הדין הדתיים הדרוזים (תיקון – כשירות קאדים).

מכלוף מיקי זוהר: מה אומר הייעוץ המשפטי לגבי הצעת החוק?

מכלוף מיקי זוהר: לאיזו ועדה זה הולך?

דן מרזוק: הצעת החוק נמצאת בסמכות של ועדת החוקה, חוק ומשפט.

דן מרזוק: לכן - - -

מכלוף מיקי זוהר: מי בעד ועדת חוקה?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – רוב

מכלוף מיקי זוהר: נמנעים –אין

מכלוף מיקי זוהר: ההחלטה להעביר את הצעת החוק לוועדת חוקה התקבלה.

מכלוף מיקי זוהר: הצעת חוק הכשרות המשפטית והאפוטרופסות של חבר הכנסת יואב קיש – קביעת דיון.

מכלוף מיקי זוהר: אנחנו רוצים להקים שם ועדה משותפת.

מכלוף מיקי זוהר: היא דומה כמעט לחלוטין לוועדה הקודמת שהוקמה.

מכלוף מיקי זוהר: שמות חברי הוועדה המשותפת: מטעם ועדת החינוך: חבר הכנסת יעקב מרגי, יושב-ראש הוועדה, חבר הכנסת מכלוף מיקי זוהר, חברת הכנסת חנין זועבי, חבר הכנסת מאיר כהן, חבר הכנסת עודד פורר, חבר הכנסת סאלח סעד.

מכלוף מיקי זוהר: מטעם הוועדה המיוחדת לזכויות הילד: חברת הכנסת יפעת שאשא ביטון, חבר הכנסת קיש, חבר הכנסת מקלב, חברת הכנסת שולי מועלם, חברת הכנסת קארין אלהרר, חברת הכנסת איילת נחמיאס ורבין.

מכלוף מיקי זוהר: אני רוצה להצביע על הקמת הוועדה המשותפת.

מכלוף מיקי זוהר: אמרתי שהיושב-ראש הוא מרגי.

מכלוף מיקי זוהר: יש מישהו שמתנגד לזה?

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד ההצעה – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: 5.

מכלוף מיקי זוהר: בקשת יושבת-ראש הוועדה המיוחדת חה"כ רחל עזריה להעברת הצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200), מוועדת הפנים והגנת הסביבה לדיון בוועדה המיוחדת בראשותה.

מכלוף מיקי זוהר: בקשת יושבת-ראש הוועדה המיוחדת חה"כ רחל עזריה להעברת הצעת חוק המקרקעין (תיקון מס' 33) (חלקה תלת ממדית), התשע"ח-2018 מוועדת הפנים והגנת הסביבה לדיון בוועדה המיוחדת בראשותה.

מכלוף מיקי זוהר: היא הודיעה לי שהיא לא לוקחת את הדיון, ולכן אני מבקש מהוועדה לאשר את השארת הדיון בוועדת הפנים.

מכלוף מיקי זוהר: מישהו רוצה להצביע?

יואל חסון: אני רוצה התייעצות סיעתית.

מכלוף מיקי זוהר: התייעצות סיעתית?

מכלוף מיקי זוהר: חבל שהחזרתי אותך.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: 6.

מכלוף מיקי זוהר: בקשת יושב ראש ועדת הכספים, חה"כ משה גפני להקדמת הדיון בהצעת חוק שירותי הדת היהודיים (תיקון מס') (הוראת שעה), התשע"ח-2018 (כ/787), לפני הקריאה השנייה והשלישית.

מכלוף מיקי זוהר: בקשת יושב-ראש ועדת הכספים חבר הכנסת משה גפני להקדמת הדיון בהצעת חוק שירותי הדת היהודיים (תיקון מס') (הוראת שעה), התשע"ח-2018 לפני הקריאה השנייה והשלישית.

מכלוף מיקי זוהר: אני רוצה לעבור להצבעה.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד הבקשה – רוב

מכלוף מיקי זוהר: נמנעים – אין

מכלוף מיקי זוהר: הבקשה התקבלה.

מכלוף מיקי זוהר: תודה רבה.

מכלוף מיקי זוהר: הישיבה נעולה.